437.28 REGOLAMENTI DWAR KRITERJI LI JIRREGOLAW ID-DĦUL F’KOTBA TAL-MERĦLA TA’ MAJJALI TAR-RAZZA GĦAT-TGĦAMMIR L-AVVIŻ LEGALI 322 ta’ l-2003. L-AVVIŻ LEGALI 322 ta’ l-2003. 1. Titolu u skop. (1) It-titolu ta’ dawn ir-regolamenti huwa Regolamenti dwar Kriterji li jirregolaw id-Dħul f’Kotba tal-Merħla ta’ Majjali tar-Razza għat-Tgħammir. (2) L-iskop ta’ dawn ir-regolamenti huwa l-implimentazzjoni tar-regoli mniż/la taħt id-Deċiżjoni tal-Kummissjoni ta’ l-Unjoni Ewropea 89/502/KEE dwar l-kriterji li jirregolaw id-dħul ta’ majjali tar-razza għat-tgħammir f’kotba tal-merħla. Din id-Deċiżjoni ssib bażi legali taħt id-Direttiva tal-Kunsill ta’ l-Unjoni Ewropea 88/661/KEE, artikolu 6(c). 2. Sabiex jikkwalifika għal dħul fit-taqsima prinċipali tal-ktieb tar-razza tiegħu, majjal tar-razza pura għat-tgħammir għandu- (a) ikun ġej minn ġenituri u nanniet imdaħħla fiktieb tal-merħla ta’ dik l-istess razza; (b) wara t-twelid ikun identifikat skond ir-regoli ta’ dak il-ktieb; (ċ) ikollu pedigree stabbilita skond ir-regoli ta’ dak il-ktieb. 3. Ktieb tal-merħla. It-taqsima prinċipali tal-ktieb tal-merħla tista’ tinqasam f’diversi taqsimiet skond il-karatteristiċi ta’ l-annimali. Majjali tar-razza pura għat-tgħammir li jilħqu l-kriterji stabbiliti fir-regolament 2 biss jistgħu jiddaħħlu f’waħda minn dawk it-taqsimiet. 4. Taqsima supplementari tal-ktieb tal-merħla. (1) Assoċjazzjoni ta’ minirabbi jew organizzazzjoni ta’ minirabbi li żżommktieb tal-merħla tista’ tiddeċiedi li majjala, li ma tilħaqx il-kriterji stabbiliti fir-regolament 2, tista’ tiddaħħal f’taqsima supplimentari ta’ dak il-ktieb tal-merħla. Il-majjala trid tilħaq il-ħtiġiet li ġejjin: (a) tkun identifikata skond ir-regoli tal-ktieb tal-merħla, (b) tkun ġudikata li tikkonforma ma’ l-istandard tar-razza, (ċ) ikollha l-karatteristiċi minimi kif stabbiliti bir-regoli tal-ktieb tal-merħla. (2) Il-ħti ġiet imsemmija fir-regolament 2(b) u (ċIl-ħti ġiet imsemmija fir-regolament 2(b) jistgħu ikunu differenzjati skond jekk il-majjala tappartjenix għar-razza minkejja li l-oriġini mhux magħrufa jew inkisbet minn programm ta’ taħlit approvat mill-assoċjazzjoni ta’ minirabbi jew l-organizzazzjoni ta’ minirabbi. 5. Majjala ta’ razza pura. Majjala liommha u n-nanna materna tagħha huma mdaħħla f’taqsima supplimentari tal-ktieb tal-merħla kif provdut fir-regolament 4(1) u li missierha u z-żewġ nanniet ta’ annimali ta’ sess maski li huma mdaħħla fit-taqsima prinċipali tal-ktieb skond il-kriterji stabbiliti fir-regolament 2, għandha tkun meqjusa bħala majjala tar-razza pura u mdaħħla fit-taqsima prinċipali tal-ktieb, kif provdut fir-regolament 2. 6. Majjali ta’ razza pura għat-tgħammir minn Stati Membri. Meta ktieb ikun fih diversi taqsimiet, majjal tar-razza pura għat-tgħammir minn Stat Membru li jkollu karatteristiċi speċifiċi li jiddistingwuh mill-popolazzjoni ta’ l-istess razza fit-territorju ta’ Malta, għandu jiddaħħal f’dik it-taqsima tal-ktieb li tkun skond il-karatteristiċi relattivi.